หลังประจำเดือนหยุด 2 วัน ได้กินยาคุมฉุกเฉิน ผ่านมา7วัน มีเลือดออกกะปริกะปรอย ซึ่งนับวันตกไข่แล้วเป็นช่วงก่อนไข่ตก1วันพอดี ปกติประจำเดือนมาตรงทุกรอบ จึงอยากทราบว่าเลือดที่ออกใช่ผลข้างเคียงของยาไหมคะ
สวัสดีค่ะ เลือดที่ออกหลังจากทานยาคุมฉุกเฉินไป 7 วัน หากไม่ใช่ช่วงวันที่ที่ประจำเดือนควรจะมา ก็น่าจะเป็นเลือดที่เกิดจากผลของยาคุมฉุกเฉินได้ค่ะ ซึ่งก็ไม่ได้อันตรายอะไร ส่วนประจำเดือนในรอบต่อไปนั้น ก็จะมาช้ากว่าปกติได้ค่ะ แต่หากมาช้านานเกิน 2 สัปดาห์ ก็ควรลองตรวจหาการตั้งครรภ์ดูด้วย เพราะอย่างไร ยาคุมฉุกเฉินก็ไม่สามารถช่วยป้องกันการตั้งครรภ์ได้ 100% ค่ะ